pythainlp/thai_wikipedia_clean_20230101 huggingface dataset:
โรงเรียนภูกระดึงวิทยาคม เป็นโรงเรียนมัธยมศึกษาขนาดกลาง ก่อตั้งเมื่อวันที่ 17 พฤษภาคม พ.ศ. 2516 โดยเปิดสอนระดับชั้นมัธยมศึกษาตอนต้นตั้งแต่ปี 2516 และระดับชั้นมัธยมศึกษาตอนปลายเมื่อ วันที่ 16 พฤษภาคม พ.ศ. 2529 เป็นต้นมา โดยในระยะแรกเริ่มโรงเรียนภูกระดึงวิทยาคมอยู่ในสังกัดสำนักงานเขตพื้นที่การศึกษาเลย เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ แต่ภายหลัง โรงเรียนได้โอนสังกัดมายังกรมสามัญศึกษา และกลายเป็นสำนักงานคณะกรรมการการศึกษาขั้นพื้นฐาน กระทรวงศึกษาธิการจนถึงปัจจุบัน โรงเรียนภูกระดึงวิทยาคมเป็นหนึ่งในโรงเรียนเครือข่ายกล้าแผ่นดิน โดยมีชมรมต้นกล้าคนดีศรีภูกระดึง ซึ่งเป็น 1 ใน 2 ชมรมต้นกล้าของ สพม. 19 ซึ่งเป็นชมรมที่มีชื่อเสียงและสร้างคุณประโยชน์มากมายให้กับโรงเรียน นอกจากนี้โรงเรียนยังได้รับการคัดเลือกเป็น โรงเรียนดีใกล้บ้าน ประจำอำเภอภูกระดึง ตั้งแต่ปีการศึกษา 2559 เป็นต้นมาโรงเรียนภูกระดึงวิทยาคมเปิดสอนทั้งหลักสูตรสามัญศึกษาและหลักสูตรทวิศึกษา เพื่อผลิตนักเรียนให้สามารถรองรับการขยายตัวของเศรษฐกิจและความต้องการบุคลากรที่มีฝีมือให้กับตลาดแรงงานของประเทศ
ปัจจุบัน โรงเรียนภูกระดึงวิทยาคม ตั้งอยู่ เลขที่ 55 หมู่ที่ 12 ถนนมะลิวัลย์ ตำบลผานกเค้า อำเภอภูกระดึง จังหวัดเลย มีอาคารเรียน 3 หลัง อาคารประกอบ 3 หลัง โรงอาหาร 1 หลัง หอประชุมใหญ่ชั้นเดียว 1 หลัง มีนักเรียนประมาณ 1,023 คน โรงเรียนภูกระดึงวิทยาคมมีผู้อำนวยการโรงเรียนคือนายประทัด ผาลี
โรงเรียนมีเนื้อที่ 57 ไร่ 2 งาน 28 ตารางวา ประกอบด้วย
โรงเรียนภูกระดึงวิทยาคมมีแผนการเรียนที่เปิดสอน ดังนี้
จำนวน 7 ห้องเรียน รับ 280 คน ประกอบด้วย
ฟุตบอลอาเซียนชิงแชมป์เยาวชนอายุไม่เกิน 15 ปี 2018
การแข่งขัน ฟุตบอลอาเซียนชิงแชมป์เยาวชนอายุไม่เกิน 15 ปี 2018 เป็นการแข่งขันครั้งที่ 13 ของ ฟุตบอลอาเซียนชิงแชมป์เยาวชนอายุไม่เกิน 16 ปี (ครั้งที่สองของรุ่นอายุไม่เกิน 15 ปี), ที่จัดขึ้นโดย สหพันธ์ฟุตบอลอาเซียน สำหรับทีมชาติชายของเอเชียตะวันออกเฉียงใต้ที่มีอายุไม่เกิน 15 ปี.
ทั้งหมด 11 ทีมที่จะลงเล่นในรายการนี้, กับผู้เล่นที่เกิดก่อนหรือหลังวันที่ 1 มกราคม 2002 จะได้มีสิทธิ์เข่าร่วม. แต่ละนัดจะมีระยะเวลาของการแข่งขันอยู่ที่ 80 นาที, ประกอบไปด้วยสองครึ่ง ครึ่งละ 40 นาที.
ด้านล่างนี้คือ 11 ทีมที่มาจากสมาคมสมาชิกของสหพันธ์ฟุตบอลอาเซียนจะเข้าสู่การแข่งขัน.
ในรอบแพ้คัดออก, การดวลลูกโทษ เป็นวิธีที่จะใช้ตัดสินหาผู้ชนะในกรณีที่จำเป็น.
เจ้าหญิงซัลฮา บินต์ อาซิม
เจ้าหญิงซัลฮา บินต์ อาซิม  ประสูติเมื่อวันที่ 14 มิถุนายน 2530 ณ อัมมาน จอร์แดน เป็นพระธิดาพระองค์ที่ 4 และพระองค์แรกใน เจ้าหญิงซานา อาซิม พระชายาพระองค์ที่ 2 ทรงจบการศึกษาจากอัมมาน สคูล และชั้นประถมศึกษาใน โรงเรียนฮายา ในกรุงอัมมาน จากนั้นเสด็จไปศึกษายัง โรงเรียนประจำ ณ สหรัฐ ในภาคฤดูร้อน พระบิดาทรงมีพระดำรัสให้พระองค์ไปศึกษา ณ โรงเรียนซัมเมอร์เซ็๖ ในประเทศอังกฤษ ในระดับมหาวิทยาลัย ทรงจบจากมหาวิทยาลัยเอดินบะระ สก็อตแลนด์
พระองค์ทรงเสกสมรสกับ มูฮัมหมัด อาซิม ไฮจา-ฮัสซัน เมื่อวันที่ 4 เมษายน 2554 มีพระบุตรดังนี้
เจ้าหญิงไนลา บินต์ อาซิม
เจ้าหญิงไนลา บินต์ อาซิม  ประสูติเมื่อวันที่ 9 พฤษภาคม 2531 ณ อัมมาน จอร์แดน เป็นพระธิดาพระองค์ที่ 5 และพระองค์ที่ 2 ใน เจ้าหญิงซานา อาซิม พระชายาพระองค์ที่ 2 พระองค์ทรงเปิดธุรกิจการออกแบบอัญมณี ซึ่งชาวจอร์แดนส่วนมากมักจะเลือกร้านของพระองค์ได้การทำเพชร พลอย เครื่องประดับ
พระองค์ทรงเสกสมรสกับ นัสเซอ อุซามะฮ์ ทัลโอนี เมื่อวันที่ 23 ตุลาคม 2557 มีพระธิดา 1 คน คือ
ฝ่ายข่าว สถานีโทรทัศน์สีกองทัพบกช่อง 7
หิรัญนครเงินยางเชียงราว
ยัง ซู-บิน
ยัง ซู-บิน (; 17 ตุลาคม พ.ศ. 2537) เป็นผู้ให้ความบันเทิงชาวเกาหลีใต้ มีชื่อเสียงจากการรับประทานอาหารผ่านสื่อสังคมออนไลน์หรือที่เรียกว่าม็อกบัง  จนเป็นที่รู้จักแพร่หลายในภูมิภาคเอเชียตะวันออกเฉียงใต้โดยเฉพาะในประเทศไทย
เธอรักการกินอาหารเป็นทุนเดิม โดยมีอาหารโปรดคือไก่ทอด เธอมีชื่อเสียงจากการรับประทานอาหารจากหลากหลายวัฒนธรรมถ่ายทอดผ่านสื่อสังคมออนไลน์ ด้วยมีเอกลักษณ์คือท่าทางการรับประทานอาหารอย่างเอร็ดอร่อยที่กลายเป็นเอกลักษณ์ของตนเอง ทลายค่านิยมที่มองว่าเน็ตไอดอลทั่วไปต้องมีรูปพรรณดีและผอมบาง เธอกล่าวถึงการเป็นม็อกบังของเธอไว้ว่า "...ฉันแค่ทำในสิ่งที่ฉันรัก กินในสิ่งที่ฉันชอบ ก็แค่นั้น ความสุขของฉันคือการกิน ไม่ใช่การช้อปปิ้งซื้อเสื้อผ้า เวลามีคนเข้ามาว่า หรือพูดอะไรถึงฉันในทางที่ไม่ดี ฉันจะไม่สนใจอยู่แล้ว จะสนใจแฟน ๆ และคนที่เขารักฉันมากกว่า"
ซูบินได้รับความนิยมอย่างยิ่งจากแฟนคลับในภูมิภาคเอเชียอาคเนย์โดยเฉพาะอย่างยิ่งในประเทศไทย เธอเคยได้รับการเชื้อเชิญในฐานะแขกคนพิเศษของเคเอฟซีประเทศไทย และได้รับการตอบรับจากแฟนคลับชาวไทยอย่างอุ่นหนาฝาคั่ง โดยในปี พ.ศ. 2561 เธอมีผลงานโฆษณาสินค้าคู่กับชาคริต แย้มนาม และแข่งร้องเพลงในรายการ "The Mask Project A" ด้วยเพลง "เธอมีฉัน ฉันมีใคร"
นอกจากการเป็นม็อกบังแล้ว เธอยังมีความสามารถอื่น ๆ เป็นต้นว่า สาธิตการแต่งหน้า การขับร้อง เป็นศิลปินตลก และยังรับงานเป็นนักแสดงภาพยนตร์
เรียว มิยะอิชิ
รายชื่อธงในประเทศโรดิเซีย
การประชุมสุดยอดจี 7 ครั้งที่ 44
ยาน บาร์เทเลมี
ฟีเดล กัสโตร
พระเจ้าชัยวรมันที่ 9
พระเจ้าชัยวรมันที่ 9 ,หรือที่รู้จักในพระนาม พระเจ้าชัยวรมันปรเมศวรพระเจ้าแผ่นดินแห่งเมืองพระนครหลวงทรงครองสิริราชสมบัติจากค.ศ.1327 ถึง 1336 โดยพระองค์พยายามโน้มน้าวใจให้สมเด็จพระบรมราชบิดาหันกลับมานับถือศาสนาฮินดูไศวนิกายโดยพระองค์ได้รับพระนาม สีหนุ  พระองค์ถูกปลงพระชนม์เมื่อ ค.ศ. 1336 โดยหัวหน้าสวนหลวงชื่อตระซ็อกประแอมซึ่งต่อมาได้ขึ้นสืบราชบัลลังก์เป็นพระเจ้าตระซ็อกประแอมต่อจากพระเจ้าชัยวรมันที่ 9ในลักษณาการแบบเดียวพระเจ้าญองอู้ ซอยะฮ่านแห่งราชวงศ์พุกาม โดยพระเจ้าชัยวรมันที่ 9 นับเป็นกษัตริย์องค์สุดท้ายที่มีพระนามจารึกไว้ในศิลาจารึกภาษาสันสกฤตและทรงเป็นพระมหากษัตริย์พระองค์สุดท้ายแห่งเมืองพระนครหลวงสายราชสกุลมหิธรปุระที่ปกครองมายาวนานกว่า 300 ปี.
ยูโรเปียนคัพ ฤดูกาล 1972-73
ยูโรเปียนคัพ ฤดูกาล 1972-73  การแข่งขันฟุตบอลทัวร์นาเมนต์ระดับสโมสรของยุโรปโดยเป็นการคว้าแชมป์สมัยที่ 3 ติดต่อกันของ อายักซ์ อัมสเตอร์ดัม ซึ่งในรอบชิงชนะเลิศต้องเผชิญหน้ากับ ยูเวนตุส ซึ่งชัยชนะของอายักซ์ครั้งนี้นับเป็นชัยชนะครั้งที่ 4 ติดต่อกันของสโมสรฟุตบอลจากเนเธอร์แลนด์
ยูโรเปียนคัพ ฤดูกาล 1972–73
เรย์กะ ซะกุระอิ
Reika Sakurai
โนกิซากะ46
รินะ อิโคะมะ
Rina Ikoma
ไม ชิระอิชิ
Mai Shiraishi
เอะริกะ อิคุตะ
Erika Ikuta
นะนะเซะ นิชิโนะ
Nanase Nishino
ข้าราชการส่วนท้องถิ่น
ข้าราชการส่วนท้องถิ่น หมายถึง ข้าราชการที่ปฏิบัติหน้าที่ราชการในองค์กรปกครองส่วนท้องถิ่น ได้แก่ องค์การบริหารส่วนจังหวัด เทศบาล องค์การบริหารส่วนตำบล และเมืองพัทยา ซึ่งได้รับการบรรจุและแต่งตั้งให้ปฏิบัติราชการโดยได้รับเงิน เดือนจากงบประมาณหมวดเงินเดือนขององค์กรปกครองส่วนท้องถิ่นหรือจากเงินงบประมาณหมวดเงิน อุดหนุนของรัฐบาลที่ให้แก่องค์กรปกครองส่วนท้องถิ่น และองค์กรปกครองส่วนท้องถิ่นนำมาจัดเป็นเงินเดือนของข้าราชการ โดยการคัดเลือกบุคคลเพื่อบรรจุและแต่งตั้งเป็นข้าราชการส่วนท้องถิ่น ณ ปัจจุบัน ตามคำสั่ง คสช. 8/2560 เรื่อง การขับเคลื่อนการปฏิรูปการบริหารงานส่วนบุคคลท้องถิ่น ซึ่งการดำเนินการเกี่ยวกับการสอบบรรจุหรือการคัดเลือก การสอบคัดเลือกจะดำเนินการโดย คณะกรรมการกลางสอบแข่งขันพนักงานส่วนท้องถิ่น (กสถ.) ซึ่งการสอบจะแบ่งออกเป็น 3 ภาค คือ ภาคความรู้ความสามารถทั่วไป (ภาค ก.) ภาคความรู้ความสามารถเฉพาะตำแหน่ง (ภาค ข.) และภาคความเหมาะสมกับตำแหน่ง (ภาค ค.)
ผู้ที่จะเข้ารับราชการเป็นข้าราชการหรือพนักงานส่วนท้องถิ่น ต้องมีคุณสมบัติทั่วไปและไม่มีลักษณะต้องห้ามตามประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับคุณสมบัติและลักษณะต้องห้ามเบื้องต้นสำหรับข้าราชการองค์การบริหารส่วนจังหวัด ลงวันที่ 22 พฤศจิกายน 2544 ประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับคุณสมบัติและลักษณะต้องห้ามเบื้องต้นสำหรับพนักงานเทศบาล ลงวันที่ 22 พฤศจิกายน 2544 และประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับคุณสมบัติและลักษณะต้องห้ามเบื้องต้นสำหรับพนักงานส่วนตำบล ลงวันที่ 22 พฤศจิกายน 2544 ดังต่อไปนี้
ประเภทตำแหน่งข้าราชการส่วนท้องถิ่น.
ตำแหน่งของข้าราชการส่วนท้องถิ่น มี 4 ประเภท ดังต่อไปนี้
ตำแหน่งประเภทบริหารท้องถิ่น ได้แก่.
1.1) ปลัดองค์กรปกครองส่วนท้องถิ่น
1.2) รองปลัดองค์กรปกครองส่วนท้องถิ่น
1.3) ตำแหน่งที่เรียกชื่ออย่างอื่น ตามที่คณะกรรมการกลางข้าราชการหรือพนักงานส่วนท้องถิ่นกำหนด
ตำแหน่งประเภทอำนวยการท้องถิ่น ได้แก่.
2.1) หัวหน้าหน่วยงาน ระดับสำนัก
2.2) หัวหน้าหน่วยงาน ระดับกอง
2.3) หัวหน้าหน่วยงาน ระดับส่วน/ฝ่าย
2.4) ตำแหน่งที่เรียกชื่ออย่างอื่น ตามที่คณะกรรมการกลางข้าราชการหรือพนักงานส่วนท้องถิ่นกำหนด
ตำแหน่งประเภทวิชาการ ได้แก่.
3.1) ตำแหน่งที่จำเป็นต้องใช้ผู้สำเร็จการศึกษาระดับปริญญา ตามมาตรฐานทั่วไปที่คณะกรรมการกลางข้าราชการหรือพนักงานส่วนท้องถิ่นกำหนด
ตำแหน่งประเภททั่วไป ได้แก่.
4.1) ตำแหน่งที่ไม่ใช่ตำแหน่งประเภทบริหาร ตำแหน่งประเภทอำนวยการ และตำแหน่งประเภทวิชาการ ตามมาตรฐานทั่วไปที่คณะกรรมการกลางข้าราชการหรือพนักงานส่วนท้องถิ่นกำหนด
การแบ่งระดับข้าราชการส่วนท้องถิ่น.
ตำแหน่งของข้าราชการส่วนท้องถิ่น ให้มีระดับดังต่อไปนี้
ข้าราชการส่วนท้องถิ่น ที่ได้รับการบรรจุแต่งตั้งจะได้รับเงินเดือนจากงบประมาณหมวดเงินเดือนขององค์กรปกครองส่วนท้องถิ่นหรือจากเงินงบประมาณหมวดเงิน อุดหนุนของรัฐบาลที่ให้แก่องค์กรปกครองส่วนท้องถิ่น และองค์กรปกครองส่วนท้องถิ่นนำมาจัดเป็นเงินเดือนของข้าราชการ สำหรับคุณวุฒิที่ ก.จ. , ก.ท. , ก.อบต. หรือ กพ. รับรองเพื่อการบรรจุและแต่งตั้ง เช่น
บัญชีอัตราเงินเดือน.
บัญชีอัตราเงินเดือนของข้าราชการส่วนท้องถิ่น (บัญชี 5)
เออร์เนสต์ ลอว์เรนซ์
เออร์เนสต์ ออร์แลนโด ลอว์เรนซ์  เป็นผู้บุกเบิกศาสตร์นิวเคลียร์ชาวอเมริกัน และเป็นผู้ได้รับรางวัลโนเบลสาขาฟิสิกส์ในปีค.ศ. 1939 จากการคิดค้นเครื่องเร่งอนุภาคชนิดไซโคลตรอน (Cyclotron) และยังเป็นนักวิทยาศาสตร์ที่มีส่วนร่วมในโครงการแมนฮัตตัน และยังเป็นผู้ก่อตั้งห้องปฏิบัติการแห่งชาติลอว์เรนซ์เบิร์กลีย์ ตลอดจนห้องปฏิบัติการแห่งชาติลอว์เรนซ์ลิเวอร์มอร์ ชื่อของเขายังถูกนำไปตั้งให้กับธาตุสังเคราะห์ลำดับที่ 103 นามว่าลอว์เรนเซียม ซึ่งค้นพบในปี 1961 โดยห้องปฏิบัติการที่เบิร์กลีย์
เมื่อสงครามโลกครั้งที่สองในยุโรปปะทุขึ้นในปีค.ศ. 1939 เขาถูกดึงตัวไปทำงานให้กับโครงการทางทหาร เขาเป็นผู้เสาะหาบุคลากรเข้าทำงานในห้องปฏิบัติการใต้น้ำเพื่อพัฒนาเครื่องมือและวิธีตรวจจับเรือดำน้ำเยอรมัน พร้อมกับทำงานพัฒนาเครื่องไซโคลตรอนควบคู่ไปด้วย ในปลายปี 1940 เครื่องไซโคลตรอนขนาด 60 นิ้ว สามารถยิงยูเรเนียม-238เข้าปะทะกับดิวเทอเรียมจนได้ธาตุใหม่คือ เนปทูเนียม-238 ซึ่งเมื่อสลายให้อนุภาคบีตาแล้วจะได้เป็นพลูโตเนียม-238 หนึ่งในไอโซโทปของมัน คือพลูโตเนียม-239 มีความเป็นไปได้ที่จะต่อยอดและพัฒนาเป็นอาวุธนิวเคลียร์ของสหรัฐ
ในเดือนกรกฎาคม 1958 ประธานาธิบดีดไวต์ ดี. ไอเซนฮาวร์ ได้ขอให้ลอว์เรนซ์เดินทางไปเจนีวา เพื่อเจรจาข้อตกลงสนธิสัญญาระงับการทดสอบอนุภาคนิวเคลียร์กับสหภาพโซเวียต แม้เขาจะเจ็บป่วยจากโรคลำไส้ใหญ่อักเสบชนิดเป็นแผล แต่เขาก็ตัดสินใจเดินทางไปสวิตเซอร์แลนด์ แต่แล้วขณะอยู่ในเจนีวา อาการก็กำเริบขึ้นจนต้องรับนำตัวกลับมารักษายังมหาวิทยาลัยสแตนฟอร์ด เขาเสียชีวิตในวันที่ 27 สิงหาคม ค.ศ. 1958 ในวัย 57 ปี
วอลต์ดิสนีย์สตูดิโอส์โมชันพิกเจอร์ส
รถพุ่มพวง
รถพุ่มพวง บ้างก็เรียก รถกับข้าว, รถโตงเตง คือ รถกระบะที่เปิดท้ายขายของสด ของแห้ง ผัก ผลไม้ โดยมีสินค้ามักจะห้อยเป็นพวง ๆ จับเป็นกลุ่มสินค้าเป็นกลุ่ม ๆ ไว้ทั่วตัวถังรถ โดยวิ่งไปขายตามชุมชนต่าง ๆ ในหมู่บ้าน ตามพื้นที่ก่อสร้าง ไปจนถึงบ้านเดี่ยว บางรายเปิดเพลงสลับพูดผ่านไมโครโฟน นอกจากจะมีการดัดแปลงรถกระบะแล้ว ยังมีการดัดแปลงรถจักรยานยนต์ และรถจักรยานยนต์สามล้อ (ซาเล้ง) เป็นรถขายของด้วย ช่วงเวลาที่เร่ขายมักเป็นช่วงเช้า รถพุ่มพวงบางคัน ไม่ได้ขายเฉพาะของสด ของแห้ง ยังมีอาหารสำเร็จรูป เป็นแกงถุง แกงอ่อม ผัดเผ็ด รวมทั้งของว่างของทานเล่นอย่าง ข้าวโพดต้ม ถั่วต้ม มันต้ม ฯลฯ ห้อยท้ายเป็นถุง ๆ อีกด้วย
ชื่อ รถพุ่มพวงนั้น น่าจะมาจาก การห้อยสินค้า "เป็นพุ่มเป็นพวง" เพื่อง่ายต่อการวางสินค้าและคิดราคา และการจัดวางสินค้าทุกอย่างไว้พื้นที่ท้ายกระบะจะทำได้น้อยและเกิดการซ้อนทับ เมื่อเป็นอาหารประเภทผักถ้าซ้อนทับกันมาก ๆ ผักก็จะช้ำ การห้อยไว้ในพื้นที่ด้านข้าง จึงเป็นการใช้พื้นที่ในแนวตั้งให้เกิดประโยชน์ หาสินค้าได้ง่าย ไม่ต้องควานหาให้วุ่นวาย รถพุ่มพวงจึงเป็นรถขายสินค้าที่รวมเอาตลาดสดและร้านโชห่วยเข้าไว้ด้วยกัน และตระเวนขายสินค้าและบริการให้กับชาวบ้านที่อยู่ห่างไกลหรือที่ไม่ได้รับความสะดวกจากบริการขั้นพื้นฐานของรัฐ
สินค้าที่ขายอาจจะมีราคาสูงกว่าทั่วไปบ้าง แต่หากดูจากความคุ้มค่าที่ต้องเสียค่ารถ ก็อาจถือได้ว่าคุ้มค่ากว่า การขายสินค้าตามสถานที่ก่อสร้าง พฤติกรรมต่างจากลูกค้าทั่วไป คือ ซื้อบ่อยและถี่กว่า ซื้อแทบทุกโอกาส แต่ซื้อครั้งละไม่มาก เช่น บางรายแบ่งซื้อเนื้อหมูเพียง 2-3 ขีด ผักกำเล็ก ๆ ถ้าจะเป็นกะปิ น้ำปลา ผงชูรส ฯลฯ จะเลือกขนาดเล็กที่สุด
รถพุ่มพวงน่าจะเกิดขึ้นและแพร่หลายในยุครุ่งเรืองของธุรกิจจัดสรรที่ดิน ในสมัยรัฐบาล พลเอก ชาติชาย ชุณหะวัณ ราว พ.ศ. 2531–34 ซึ่งมีการตัดถนนสายใหม่ ๆ สู่ชานเมือง เริ่มมีโครงการจัดสรร มีแคมป์คนงาน อีกปัจจัย คือ การรุกเข้ามาของร้านสะดวกซื้อใน พ.ศ. 2532 ทำให้มีผลกระทบต่อร้านโชห่วยดั้งเดิม
เบเฮโมท
เบเฮโมท  หรือ บิฮีมอธ  คือสัตว์อสูรซึ่งถูกกล่าวถึงในคัมภีร์ไบเบิลฉบับของโยบ มันเป็นสัตว์ที่พระเจ้าทรงสร้างขึ้น มีลักษณะผสมผสานกันระหว่างช้าง, ฮิปโป, แรด และควาย จากลักษณะที่คัมภีร์ได้บรรยายไว้ ทำให้นักวิชาการบางส่วนเชื่อว่ามันอาจจะเป็นไดโนเสาร์ชนิดซอโรพอด
ฮันนิบัล
สหพันธ์วอลเลย์บอลเกาหลี
สหพันธ์วอลเลย์บอลเกาหลี  หรือเรียกโดยย่อว่า โคโว ("") เป็นองค์กรที่ควบคุมดูแลเกี่ยวกับกีฬาวอลเลย์บอลอาชีพในประเทศเกาหลีใต้ โดยดำเนินการจัดการแข่งขันวี-ลีก และโคโวคัพ
แวร์เนอร์ ฟอน บลอมแบร์ก
ไทเกอร์ 1
พระเจ้าอิศานวรมันที่ 1
อีศานวรรมัมที่ 1 หรือ อีสานวรรมัมที่ 1 ( "อีศานวรฺมฺมที ๑/อีสานวรฺมฺมที ๑"; ) ไทยมักเขียนว่า อิศานวรมันที่ 1, อิสานวรมันที่ 1, หรือ อีสานวรมันที่ 1 พระนามอื่นว่า อีศานเสนา  และเอกสารจีนเรียก อีเชอน่าเซียนไต้  เป็นพระมหากษัตริย์แห่งเจนละในคริสต์ศตวรรษที่ 7 เป็นโอรสของพระเจ้ามเหนทรวรมัน และสืบราชสมบัติต่อจากพระเจ้ามเหนทรวรมัน
พระเจ้าอีศานวรรมัมที่ 1 เมื่อขึ้นเสวยราชย์แล้ว ทรงเอาอีศานปุระ (ឦឝានបុរ "อีศานบุร") เป็นเมืองหลวง ซึ่งมีศูนย์กลางอยู่ที่ปราสาทสมบูรณ์ไพรคุก (ប្រាសាទសំបូរព្រៃគុក "บฺราสาทสํบูรไพฺรคุก")
พระองค์เป็นที่กล่าวถึงในเอกสารประวัติศาสตร์หลายครั้ง เช่น เอกสารจีนชื่อ "สุยชู" (隋書) ซึ่งเขียนขึ้นใน ค.ศ. 636 เอ่ยถึงพระองค์ว่า เป็นผู้ครองเจนละเมื่อต้นคริสต์ศตวรรษที่ 7 ส่วนเอกสารของหม่า ตวันหลิน (馬端臨) แห่งราชวงศ์ยฺเหวียน (元朝) พรรณนาราชสำนักของพระองค์ที่อีศานปุระว่า พระองค์ทรงศิราภรณ์ทองคำประดับเพชร ทรงสังวาลย์มุก มีมหาเสนาห้าคนเฝ้าทูลละอองพระบาท
นอกจากนี้ จารึกหลายหลักที่สร้างขึ้นในรัชกาลของพระองค์กล่าวถึงพระราชอำนาจเหนือดินแดนหลายแห่ง ทั้งกล่าวว่า ศิวทัตตะ (Shivadatta) ผู้เป็นพระโอรส ซึ่งต่อมา คือ พระเจ้าภววรมันที่ 2 (ភវវរ្ម័នទី២ "ภววรฺมันที ๒") ได้ครองดินแดนแห่งหนึ่งนามว่า "เชฺยษฐปุระ" (Jyesthapura) จารึกหลักสุดท้ายที่สร้างขึ้นในรัชสมัยของพระองค์ลงปีว่า ค.ศ. 627 และมีจารึกอีกหลักหนึ่งกล่าวว่า สร้างขึ้นใน ค.ศ. 639 ในรัชกาลของผู้สืบทอดบัลลังก์ต่อจากพระองค์ คือ ภววรรมันที่ 2 แสดงว่า ใน ค.ศ. 639 นั้น พระองค์มิได้ครองราชย์แล้ว นักประวัติศาสตร์ทั่วไปเชื่อว่า พระองค์เสวยราชย์จนถึง ค.ศ. 635 หรือบ้างก็ว่า ค.ศ. 637 โดยสิ้นพระชนม์ใน ค.ศ. ดังกล่าวนั้น
Published as “Coedès‟ Histories of Cambodia”, in Silpakorn University International Journal (Bangkok,), Volume 1, Number 1, January–June 2000, pp. 61–108.
ราชวงศ์ยฺเหวียน
จู ยฺเหวียนจาง
เลเกียนดาโนมเร 17
เลเกียนดาโนมเรซิมนาดซาท  เป็นภาพยนตร์แนวชีวประวัติและกีฬาจากประเทศรัสเซีย กำกับโดย Nikolai Lebedev ผลิตโดยสตูดิโอ Trite Studio ภาพยนตร์เรื่องนี้สร้างขึ้นจากเหตุการณ์จริงและเล่าถึงการขึ้นสู่ชื่อเสียงของนักกีฬาฮอกกี้น้ำแข็งโซเวียต Valeri Kharlamov และเกี่ยวกับการแข่งขันซัมมิทซีรีส์ ระหว่างสหภาพโซเวียต กับ แคนาดา ในปี 1972
ภาพยนตร์ได้รับรางวัลอินทรีทองคำ 6 รางวัล รวมถึงรางวัลภาพยนตร์รัสเซียยอดเยี่ยมประจำปี และผู้สร้างภาพยนตร์ได้รับรางวัล State Prize of the Russian Federation ประจำปี 2013 ในปี 2014
Legend № 17
หลิว จี
หลิวปั๋วเวิน
หลิวจี
Liu Bowen
Liu Ji
อาลิยะฮ์ อัฏฏ็อบบาอ์
อาลิยะฮ์ อัฏฏ็อบบาอ์ (; ; เกิดวันที่ 15 กันยายน 2507) เป็นธิดาของซัยยิด เตาฟีก อัฏฏ็อบบาอ์ กับ ลามิยะฮ์ อัดดิม พระบิดาของพระองค์นั้นเป็นนักธุรกิจในจอร์แดน และเป็นประญานของบริษัทสายการบินรอยัลจอร์แดน สายการบินหลักของประเทศ ด้านการศึกษา ทรงจบการศึกษาในโรงเรียนประถมอัมมาน ระดับมัธยมศึก๋ษาจาก อายัยอา สคูล ฟอร์ เกล ก่อนจะเข้าเรียนมหาวิทยาลัยซัสเซกส์
พระองค์ทรงเสกสมรสกับ เจ้าชายไฟซาห์ บิน ฮุสเซน พระราชอนุชาใน สมเด็จพระราชาธิบดีอับดุลลอฮ์ที่ 2 แห่งจอร์แดน รัชกาลปัจจุบัน รับพระราชทานพระอิสริยยศ เจ้าหญิงอาลิยะฮ์ อัฏฏ็อบบาอ์แห่งจอร์แดน พระชายา ก่อนจะทรงหย่าในปี 2551 แต่พระองค์มิได้ลาออกจากฐานันดรและเป็นพระบรมวงศ่นุวงศ์จอร์แดน โดยพระองค์และพระสวามี มีพระบุตรดังนี้
ปัจจุบัน พระองค์ทรงเป็นประธานของสัญญาสวัสดิการสังคม นอกจากนี้ยังทรงเป็นประธานของมูลนิธิผู้ป่ยโรคเส้นโลหิตตีบและในปี 2549 พระองค์ทรงเป็นประธานาสภาแห่งชาติเกี่ยวกับอาการอัมพาตมูลนิธิสมองตามราชินีนูร์แห่งจอร์แดน
เนวีซีลสหรัฐ
ทีมน้ำฟ้าฝั่งนาวีสหรัฐ  มักเรียกสั้น ๆ ในนาม เนวีซีล  เป็นหน่วยรบพิเศษแห่งกองทัพเรือสหรัฐ และเป็นส่วนหนึ่งของศูนย์บัญชาการสงครามพิเศษแห่งกองทัพเรือ ในบรรดาหน้าที่หลักของซีลคือการดำเนินการทหารทางทะเลขนาดเล็ก และกลับไปที่แม่น้ำ, มหาสมุทร, บึง, สามเหลี่ยมปากแม่น้ำ หรือแนวชายฝั่ง ซีลได้รับการฝึกฝนให้ทำงานในทุกสภาพแวดล้อม (น้ำ, ฟ้า, ฝั่ง) ตามชื่อในภาษาอังกฤษ
ตั้งแต่ปี ค.ศ. 2018 ซีลที่ประจำการอยู่ทั้งหมดเป็นชายและเป็นสมาชิกของกองทัพเรือสหรัฐ หน่วยลับสุดยอดของซีไอเอและกลุ่มปฏิบัติการพิเศษ (เอสโอจี) ระดับสูงสุดได้สรรหาผู้ปฏิบัติการจากทีมซีล ร่วมกับกลุ่มปฏิบัติการเอ็มเอซีวี-เอสโอจี ในช่วงสงครามเวียดนาม ความร่วมมือนี้ยังคงมีอยู่ในปัจจุบัน จากหลักฐานโดยการปฏิบัติการทางทหารในอิรักและอัฟกานิสถาน
แม้ว่าจะไม่ได้ก่อตั้งขึ้นอย่างเป็นทางการจนถึงปี ค.ศ. 1962 แต่สมัยใหม่ของเนวีซีลสหรัฐที่ได้รับการสืบเสาะนั้นมีกำเนิดจากสงครามโลกครั้งที่สอง ทหารสหรัฐตระหนักดีถึงความจำเป็นในการลาดตระเวนลับยกพลขึ้นหาดและการป้องกันชายฝั่ง ผลที่ตามมา คือการร่วมมือระหว่างกองทัพบก, เหล่านาวิกโยธิน และโรงเรียนทหารสอดแนมและจู่โจมสะเทินน้ำสะเทินบกแห่งกองทัพเรือ โดยได้รับการก่อตั้งในปี ค.ศ. 1942 ที่ฟอร์ตเพียร์ซ รัฐฟลอริดา ทหารสอดแนมและจู่โจมได้รับการจัดรูปขบวนขึ้นในเดือนกันยายนของปีนั้น เพียงเก้าเดือนหลังจากการโจมตีเพิร์ลฮาร์เบอร์ จากหมู่ผู้สังเกตการณ์ ซึ่งเป็นหน่วยงานร่วมระหว่างกองทัพบก, นาวิกโยธิน และกองทัพเรือสหรัฐ
หน่วยทำลายใต้น้ำจู่โจม (สหรัฐ)
มนุษย์กบคอมมานโดรัสเซีย
สเปซนาซทางนาวี  เป็นหน่วยนาวิกสเปซนาซของรัสเซีย ภายใต้การควบคุมโดยหน่วยอำนวยการข่าวกรองหลัก, กลุ่มอัลฟา และวึมเปล ในฐานะหน่วยมนุษย์กบ
หน่วยสเปซนาซทางนาวีของโซเวียตส่วนใหญ่ถูกโอนย้ายไปที่กองทัพเรือรัสเซียที่เพิ่งตั้งขึ้นใหม่ และถูกลดขนาดกำลังพลลงในภายหลัง กองพลน้อยปฏิบัติการพิเศษที่ 17 ถูกโอนย้ายไปที่กองทัพเรือยูเครน และถูกจัดเป็น หน่วยนาวิกโยธินลาดตระเวนแหลมที่ 1464 ไม่นานหลังจากนั้น 1464th MRP ได้รับการจัดโครงสร้างใหม่อีกครั้งเป็น กองพลน้อยปฏิบัติการพิเศษแห่งกองทัพเรือยูเครนที่ 7 หลังจากบุคลากรจากประมาณสองในสามของหน่วยได้สวามิภักดิ์ต่อยูเครน ในปี 2003 หน่วยได้กลายเป็น ศูนย์ปฏิบัติการพิเศษทางเรือที่ 73
หน่วยสเปซนาซทางนาวีของรัสเซียได้รับการสนใจน้อยลงในช่วงหลังสหภาพโซเวียตล่มสลาย อย่างไรก็ตามในปี 1998 ผู้บัญชาการกองทัพเรือรัสเซีย พลเรือเอก Vladimir Kuroyedov ยืนยันอีกครั้งว่าหน่วยปฏิบัติการพิเศษด้านการเดินเรือยังคงได้รับมอบหมายให้ดูแลกองเรือทะเลดำ, กองเรือบอลติก, กองเรือแปซิฟิก และ กองเรือเหนือของรัสเซีย แม้ว่านายพลจะระบุข้อมูลเกี่ยวกับขนาดและความสามารถของหน่วย เขาแสดงให้เห็นว่าพวกเขาเป็นพวกยอดเยี่ยมที่ได้รับการติดตั้งอาวุธพิเศษ (รวมถึงเรือดำน้ำขนาดเล็ก) และพวกเขาก็เปรียบได้กับทีมน้ำฟ้าฝั่งนาวีสหรัฐ หรือกองเรือที่ 13 ของกองทัพเรืออิสราเอล ระบุว่าหน่วยเหล่านี้ไม่มีชื่อพิเศษนอกเหนือจาก "ว่ายน้ำต่อสู้" หรือสมญา "สเปซนาซทางนาวี"
Russian commando frogmen
หน่วยคอมมานโดและมนุษย์กบรัสเซีย
แคว้นโยนก
S.M. THE BALLAD
มัสยิดอุสาสนอิสลาม
มัสยิดอุสาสนอิสลาม  หรือ มัสยิดบ้านบน เป็นศาสนสถานในศาสนาอิสลามแห่งหนึ่ง ตั้งอยู่ถนนพัทลุง เทศบาลนครสงขลา จังหวัดสงขลา เดิมเป็นมัสยิดกลางประจำจังหวัดสงขลา มัสยิดแห่งนี้มีสถาปัตยกรรมไทยและจีนประยุกต์เช่นเดียวกับวิหารของวัดมัชฌิมาวาสหรือวัดกลาง พุทธสถานที่ตั้งอยู่ใกล้ ๆ กัน
มัสยิดอุสาสนอิสลามหรือมัสยิดบ้านบนถูกสร้างขึ้นในปี พ.ศ. 2390 โดยช่างชุดเดียวกันกับที่เกณฑ์ไปสร้างวัดมัชฌิมาวาสหรือวัดกลาง ตรงกับรัชสมัยพระบาทสมเด็จพระนั่งเกล้าเจ้าอยู่หัว ต่อมาในรัชสมัยพระบาทสมเด็จพระจุลจอมเกล้าเจ้าอยู่หัวได้พระราชทานพระราชทรัพย์ให้ขณะที่ทรงแวะเข้าเมืองสงขลาระหว่างเดินทางไปชวา ทั้งนี้บุคคลที่เป็นหัวเรี่ยวหัวแรงในการสร้างมัสยิดนี้คือโต๊ะหมัดและโต๊ะหมะ ซึ่งพระบาทสมเด็จพระจุลจอมเกล้าเจ้าอยู่หัวยังพระราชทานเครื่องตกแต่งภายในอีก เช่น โคมระย้า ครั้นในรัชสมัยพระบาทสมเด็จพระมงกุฎเกล้าเจ้าอยู่หัวได้พระราชทานโคมไฟสีเขียวซึ่งเป็นเครื่องสังเค็ดในงานพระเมรุในหลวงรัชกาลก่อน หลังจากนั้นก็มีการบูรณะซ่อมแซมมัสยิดเรื่อยมา เช่นขยายปีกสองข้าง หรือสร้างโดมรูปหัวหอมบนหออาซาน
เดิมมัสยิดอุสาสนอิสลามเป็นมัสยิดกลางประจำจังหวัดสงขลา แต่ภายหลังได้มีการสร้างมัสยิดกลางดิย์นุลอิสลาม ถนนลพบุรีราเมศวร์ ตำบลคลองแห อำเภอหาดใหญ่ มัสยิดอุสาสนอิสลามจึงลดบทบาทเป็นมัสยิดประจำชุมชนไป
ตัวมัสยิดเป็นอาคารก่ออิฐถือปูนศิลปะประยุกต์ไทย-จีน ก่อสร้างโดยช่างที่ถูกเกณฑ์ไปสร้างวัดมัชฌิมาวาสหรือวัดกลางซึ่งอยู่ใกล้ ๆ กัน แม้จะมีสัณฐานคล้ายอุโบสถของวัดในพระพุทธศาสนาแต่ก็ไม่ขัดต่อหลักการในศาสนาอิสลามแต่อย่างใด ส่วนหออาซานเดิมมีลักษณะเดียวกันกับหอระฆังในวัดพุทธเช่นกัน แต่ภายหลังได้ถูกต่อเติมและสร้างโดมรูปหัวหอมขึ้นภายหลัง
นักจักรยาน
จักรพรรดินีฮั่นเกา
Empress Lü
การวิ่งเทรล
การวิ่งเทรล  เป็นกีฬา/กิจกรรม ซึ่งประกอบด้วยการวิ่งและการเดินเขาเหนือเส้นทาง ในสหราชอาณาจักรและไอร์แลนด์จะเรียกว่าการวิ่งภูเขาหรือการวิ่งเฟลแม้ว่าทั้งสองประเภทจะแตกต่างกัน มันแตกต่างจากการวิ่งถนนและการวิ่งลู่ที่โดยทั่วไปจะเกิดขึ้นในเส้นทางเดินเขา ซึ่งมักอยู่ในภูมิประเทศที่เป็นภูเขา ที่มีขนาดใหญ่ขึ้นและขึ้นลงได้ ซึ่งเป็นการยากที่จะแยกแยะเส้นทางที่วิ่งออกจากการวิ่งครอสคันทรีได้อย่างชัดเจน อย่างไรก็ตาม โดยทั่วไปแล้ว ครอสคันทรีภายใต้การดูแลโดยไอเอเอเอฟระบุว่าเป็นการวิ่งโดยปกติในระยะทางที่สั้นกว่า
จำนวนการแข่งขันกีฬาเทรลที่จัดขึ้นได้เติบโตขึ้นในช่วงสองสามปีที่ผ่านมาทั่วโลก ตอนนี้เฉพาะในทวีปอเมริกาเหนือนับร้อยรายการ นักวิ่งมักอ้างอิงความเครียดที่ส่งผลกระทบน้อยกว่าเมื่อเทียบกับการวิ่งบนถนน รวมถึงภูมิทัศน์และสภาพแวดล้อมที่ไม่ใช่เมือง เป็นเหตุผลหลักในการเลือกใช้เส้นทาง การย้ายไปสู่ธรรมชาตินี้สะท้อนให้เห็นถึงการเพิ่มขึ้นของผู้เข้าแข่งขันในการแข่งขันไตรกีฬา และการแข่งขันกีฬาผจญภัยที่ไม่ใช่แบบดั้งเดิม/ออฟโรด ในช่วงห้าปีที่ผ่านมา
เทรลรันนิง
นักวิ่งเทรล
มัสยิดอัลฮะรอม
มัสยิดอัลฮะรอม  มีอีกชื่อว่า มัสยิดใหญ่แห่งมักกะฮ์ เป็นมัสยิดที่ล้อมรอบกะอ์บะฮ์ในมักกะฮ์ แคว้นมักกะฮ์ ประเทศซาอุดีอาระเบีย เป็นสถานที่แสวงบุญในพิธีฮัจญ์ ซึ่งมุสลิมทุกคนต้องทำอย่างน้อยหนึ่งครั้งถ้าสามารถทำได้ และในอุมเราะฮ์ที่สามารถทำในช่วงใดก็ได้ พิธีแสวงบุญทั้งสองแบบรวมการเดินวนรอบกะอ์บะฮ์ในมัสยิด มัสยิดใหญ่ยังมีสถานที่สำคัญอื่น ๆ ได้แก่ หินดำ, บ่อซัมซัม, มะกอมอิบรอฮีม และเนินเศาะฟาและมัรวะฮ์
มีการโต้แย้งว่ามัสยิดใดเก่าแก่ที่สุด ระหว่างมัสยิดใหญ่แห่งมักกะฮ์ มัสยิดอัศเศาะฮาบะฮ์ในมัสซาวา ประเทศเอริเทรีย และมัสยิดกุบาอ์ในมะดีนะฮ์ ตามธรรมเนียมอิสลาม ศาสนาอิสลามเป็นศาสนาที่มีมาก่อนศาสดามุฮัมมัด โดยเผยแพร่ผ่านศาสดาหลายท่าน เช่น อิบรอฮีม มุสลิมยกให้อิบรอฮีมเป็นผู้สร้างกะอ์บะฮ์ในมักกะฮ์ และภายหลังจัดตั้งเป็นสถานที่ศักดิ์สิทธิ์ ซึ่งมุสลิมมองว่าเป็นมัสยิดแห่งแรกเท่าที่เคยมีมา ในขณะที่นักวิชาการกลุ่มอื่นรายงานว่า ศาสนาอิสลามปรากฏขึ้นในช่วงชีวิตของมุฮัมมัดในคริสต์ศตวรรษที่ 7 และส่วนประกอบทางสถาปัตยกรรมอย่างมัสยิดจึงปรากฏในภายหลัง ถ้าตามกรณีนี้ มัสยิดเศาะฮาบะฮ์ หรือมัสยิดกุบาอ์อาจเป็นมัสยิดแรกที่สร้างขึ้นในประวัติศาสตร์อิสลาม
สมัยอิบรอฮีมและอิสมาอีล.
รายงานจากอัลกุรอาน อิบรอฮีมกับอิสมาอีล ลูกของท่าน "ได้ก่อฐานของบ้านหลังนั้น" ซึ่งนักอธิบายหลายคนระบุเป็น "กะอ์บะฮ์" หลังอิบรอฮีมสร้างกะอ์บะฮ์เสร็จ มีเทวทูตนำหินดำมาให้ท่าน ซึ่งตามธรรมเนียมระบุว่าเป็นหินที่ตกลงมาจากสวรรค์ ลงไปยังบริเวณใกล้ ๆ เนินอะบุ กุบัยส์ นักวิชาการอิสลามเชื่อว่าหินดำเป็นสิ่งเดียวที่ยังคงเหลือจากการก่อสร้างครั้งแรก
จนกระทั่งมุฮัมมัดยึดครองมักกะฮ์ในค.ศ.630 ท่านและอะลีทำลายรูปปั้นทั้งหมดตามที่กุรอานได้กล่าวไว้ เป็นจุดสิ้นสุดของพหุเทวนิยมและเริ่มการปกครองแบบเอกเทวนิยม.
ราชวงศ์อุมัยยะฮ์.
การปรับปรุงครั้งแรกเริ่มในปีค.ศ.692 โดยอับดุลมาลิก อิบนุ มัรฺวาน หลังจากศตวรรษที่ 8 เสามัสยิดถูกเปลี่ยนเป็นกระเบี้องโดยอัลวะลีดที่ 1
ราชวงศ์ออตโตมัน.
ในปีค.ศ. 1570 สุลต่านเซลิมที่ 2 และมิมาร ซินาน ปรับปรุงมัสยิด โดยสิ่งก่อสร้างนี้ยังคงมีอยู่ในปัจจุบัน
สมัยซาอุดีอาระเบีย.
การขยายครั้งใหญ่เกิดขึ้นระหว่าง 1955 และ 1973 โดยเพิ่มหออะซานสี่หอ เปลี่ยนเพดาน และพื้นให้สวยขึ้น ในระหว่างการปรับปรุงมีหลายอย่างที่สร้างในสมัยออตโตมันถูกทำลาย
ในปี 2007 มีการขยายมัสยิดที่จะเสร็จในปี 2020 โดยสมเด็จพระราชาธิบดีอับดุลลอห์ บิน อับดัลอะซิซ อาล สะอูดเพื่อเพิ่มความจุกว่าสองล้านคน อย่างไรก็ตามพระองค์สวรรคตในปี 2015 หลังจากนั้นสมเด็จพระราชาธิบดีซัลมาน บิน อับดุลอะซีซ อาล ซะอูดได้ดำเนินโครงการต่อ โดยในปี 2016 โดยมีค่าใช้จ่ายกว่าหนึ่งแสนล้านดอลลาร์
การทำลายสถานที่ทางประวัติศาสตร์.
มีข้อโต้เถียงบางส่วนว่าโครงการขยายมัสยิดอัลฮะรอมและมักกะฮ์ทำให้เกิดความเสียหายต่อสถานที่สำคัญในยุคต้นของศาสนาอิสลาม อาคารสมัยโบราณหลายหลังที่มีอายุมากกว่า 1,000 ปี ถูกรื้อทำลายเพื่อให้พื้นที่สำหรับการขยาย ตัวอย่างบางส่วนมีดังนี้:
ไซมอน แรตเทิล
เซอร์ ไซมอน เดนิส แรตเทิล  เป็นวาทยกรชาวอังกฤษซึ่งมีชื่อเสียงถึงขีดสุดระหว่างทศวรรษที่ 1980 ถึง 1990 เขาเป็นผู้อำนวยการของวงซิมโฟนีออร์เคสตราเมืองเบอร์มิงแฮมระหว่างปีค.ศ. 1980–98 และเป็นวาทยกรเอกของวงเบอร์ลินฟิลฮาร์โมนิกระหว่างค.ศ. 2002 ถึง 2018 ปัจจุบันเป็นวาทยกรเอกประจำวงลอนดอนซิมโฟนีออร์เคสตรา
แรตเทิลเกิดที่เมืองลิเวอร์พูล และมีความสามารถด้านเปียโนและไวโอลินตั้งแต่เด็ก เขาจบการศึกษาจากคีตราชวิทยาลัย (ปัจจุบันเป็นส่วนหนึ่งของมหาวิทยาลัยลอนดอน) ในกรุงลอนดอนในปี 1974 เมื่อจบการศึกษา เขาได้เข้าเป็นวาทยากรผู้ช่วยของวงบอร์นมัทซิมโฟนีออร์เคสตรา ต่อมาในปี 1977 เขาได้เป็นวาทยากรผู้ช่วยของวงรอยัลลิเวอร์พูลฟิลฮาร์โมนิก และในปี 1980 เขาก็ได้เป็นวาทยากรเอกประจำวงซิมโฟนีออร์เคสตราเมืองเบอร์มิงแฮม (CBSO)
ฟุตบอลชิงแชมป์เอเชียใต้
ฟุตบอลชิงแชมป์เอเชียใต้ หรือ เอสเอเอฟเอฟ แชมเปียนชิป, หรือตามชื่อผู้สนับสนุน เอสเอเอฟเอฟ ซูซูกิ คัพ , เป็นการแข่งขันฟุตบอลชายทีมชาติในกลุ่มประเทศในทวีปเอเชียทางตอนใต้ อยู่ภายใต้การดูแลของ สหพันธ์ฟุตบอลเอเชียใต้ แข่งขันครั้งแรกในปี ค.ศ. 1993 (โดยใช้ชื่อ "เอสเอเอฟเอฟ โกลด์คัพ") มีทีมแข่งขันทั้งสิ้น 8 ทีม
1ใช้การแข่งขันโดยตารางคะแนน
2เลิกมีการชิงอันดับที่ 3 ตั้งแต่ปี ค.ศ. 2005
ตารางคะแนนรวมทั้งหมด.
ณ ปี 2015
รายพระนามพระพุทธเจ้าในอดีต
ปฏิบัติการโททอลไลซ์